Помӧсдін (Кулӧмдін район)

Помӧсдін () – Коми республикаын сикт, Кулӧмдін районысь Помӧсдін сикт овмӧдчӧминса шӧрсикт.

 Ним артмӧм 
Помӧсдін топоним тэчӧма кык юкӧнысь - Помӧс да дін. Пӧмӧс - тайӧ дженьдӧдӧм ним Помӧсъюлӧн, код вомын сиктыс пукалӧ, а дін - 'ю вом' вежӧртаса кыв.

 Фольклор 
 География 
Сикт пукалӧ Эжва юлӧн веськыд бокын, Помӧсъю вомын. Помӧсдінсянь Кулӧмдін юрсиктӧдз 83 км, Сыктывкар юркарӧдз 250 км.

 История 
 Артмис 1678 во бӧрын.
 1706 — Медводдзаысь казьтыштӧма: тані вӧлі пу вичко.
 1707 — «Погост Помоздин на усть речки Помоса», 8 овмӧс. Медводдза олысьясӧн вӧліны Немдінысь Симон Наумович Игнатов, Григорий. Никифор да Мокей Фёдорович Карманов вокъяс.
 1719 — Погостын вӧлі 2 овмӧс.
 1747 — Тані оліс 67 мужичӧй (нывбабаяс йылысь юӧр абу).
 1782 — Помӧсдін сиктын 25 овмӧс, 200 морт.
 1825 — Ф.А. Тентюкова серти, кыпӧдӧма кирпичысь вичко.
 1859 — Сиктын 52 овмӧс, 271 морт.
 1861 — Восьтӧма вичкобердса школа, 1870-ӧд вояс пансигӧн — земскӧй училишӧ, 1900 — Нывъяслы земскӧй училишӧ.
 1888 — Нуӧдсьӧ ярманга (ӧшым тӧлысь 6 лунсянь тӧвшӧр тӧлысь 6 лунӧдз).
 1901 — Воссис библиотека.
 1901, ода-кора тӧлысь 10 лун — Помӧсдінӧ медводдзаысь воис «Любимец» парокод.
 1904 — Сиктын вӧлі фельдшерскӧй пункт.
 1916 — Помӧсдінын 88 овмӧс, 453 морт; 1926 — 148 овмӧс, 526 морт (Мӧдлапӧв грездтӧг).
 1930 — Помӧсдінын вӧлі: бурдӧдчанін, школа, изба-читальня, колхозса томуловлӧн школа, видз-му пункт, ветеринарнӧй пункт, нарсудлӧн камера, му ӧтлан вӧдитан товарищество, видз-му коммуна, парокод сувтанін, потребительяслӧн котыр, кредит сетан товарищество, госторглӧн агентство, госспиртлӧн лавка, кресьтяналы общественнӧй отсӧг сетан комитет, милиция участок.
 1947 — Заводитісны вӧчны ВЛКСМ-лы 30 во нима Помӧсдінса колхозкостса ГЭС, коді сетіс ток 1948 вося йирым тӧлысь 28 лунӧ. ГЭС уджаліс 1960-ӧд вояс шӧрӧдз.
 1949, сора тӧлысь 7 лун — Сикт лоис Помӧсдін районлӧн шӧринӧн (бырӧдӧма 1962 во помын). 
 1950, сора тӧлысь 14 лун — Помӧсдін сикт сӧветса Щорс, Сталин, Чапаев нима колхозъяс да «Маяк» ӧтувтӧма ӧти колхозӧ.
 2000 — 518 овмӧсын олӧ 1517 морт.

 Олысь лыд 
 Олысьяслӧн лыд (Йӧзӧс пасъялан вояс)  1782 1859 1916 1926 1970 1979 1989 1992 2000 2007 200 271 453 526 1198 1527 1477 1658 1517 1317

 Медводдза овъяс  
 1707 – Игнатов, Карманов
 Чисталёв

 Культура 
 Велӧдӧм 
 Тӧдчана йӧз 
 Чисталёв Тима Вень (1890—1939) — коми гижысь
 Чисталёв Иона Тимофеевич (Жан Морӧс; 1893—1923) — коми поэт, вуджӧдчысь, критик, велӧдысь.
 Старовский Владимир Никонович (1905—1975) — Cӧвет кадся тӧдчана уджалысь, профессор (1934), экономикаысь доктор (1940), СССР-са наукаяс академияысь член-корреспондент (1958), Социалистическӧй уджвывса герой (1975)
 Мысов Пантелеймон Ануфриевич (1914—1958) — нималана коми актёр, Коми АССР-са нимйӧза артист (1943), РСФСР-са нимӧдана артист (1946)
 Трошева Юлия Ивановна (1916—1988) — нималана коми актриса, Коми АССР-са нимйӧза артист (1951), РСФСР-са нимйӧза артистка (1980)
 Уляшев Александр Васильевич (1925—1998) — СССР-са нимйӧза велӧдысь (1981)
 Игнатов Михаил Иванович (1933—1999) — коми гижысь

 Тӧдчана эмторъяс 
 Успенньӧ вичко
 Чисталёв Тима Вень-лы паметник
 Домна Каликовалы паметник
 Краеведческӧй музей
 Тима Веньлӧн музей

 Ӧтуввез 
 Помӧсдін сикт овмӧдчӧмин Кулӧмдін районса сайтын
 Помӧсдін сикт овмӧдчӧминса Администрациялӧн сайт

 Ӧшмӧсъяс 
 Атлас Республики Коми. – Москва, 2000.
 Жеребцов И.Л. Где ты живешь: Населенные пункты Республики Коми. Историко-демографический справочник. – Сыктывкар, 2000.
 Игнатов М.К. Взгляд сквозь годы. – Сыктывкар: Коми небӧг лэдзанін, 1998. – 224 с.
 Игнатов М.К. Усть-Куломский район: помни прошлое, зная настоящее, делай будущее (1620–2008). – Сыктывкар, 2009. – 366 с.
 История Коми с древнейших времен до конца XX века: В 2-х т. / По общей редакцией А.Ф. Сметанина. – Сыктывкар, 2004.
 Республика Коми: Энциклопедия. – Сыктывкар, 1997-2000. – Т. 1-3.
 Административно-территориальное и муниципальное устройство Республики Коми (на 1 августа 2006 г.). Издание шестое, официальное / ГУ «ТФИ РК». — Сыктывкар, 2006. — 278 с.

 Ыстӧдъяс 

Категория:Коми Республикалӧн сиктъяс
Категория:Коми сикт-грезд
Категория:Помӧсдін сикт овмӧдчӧмин